שישה מיליון אחים - חדשות מוסיקה - ערוץ 7 חדשות, פוליטיקה, תרבות, יהדות ועוד
ראשיכל החדשותמוסיקהשישה מיליון אחים
דוד ד'אור ביצע במצעד החיים שיר שכתב סמ"ר יאיר אנגל ז"ל, לוחם בשייטת 13. מילות השיר נמצאו בחדרו לאחר שנהרג בתאונת צלילה.
יוני קמפינסקי , כ"ז בניסן תשע"ו 05/05/16 21:47
Courtesy of the March of the Living
האמן דוד ד'אור ביצע היום (חמישי) במצעד החיים בפולין שיר שכתב סמ"ר יאיר אנגל ז"ל, לוחם בשייטת 13 שנהרג בתאונת צלילה. מילות השיר נמצאו בחדרו של יאיר לאחר מותו.
יורם דורי, יועץ להנהלת "מצעד החיים", סיפר לערוץ 7 כי ''במצעד החיים ב-1994 השתתף תלמיד תיכון מקיבוץ רמת רחל בשם יאיר אנגל. יאיר, נכד לניצול אושוויץ, עבר מהפך במהלך הביקור באושוויץ - הוא החליט לשנות את התכניות שלו לשרת בתפקיד שאינו קרבי ולהמשיך להשקיע בכדורסל ובמקום זה הוא התנדב לשייטת 13''.
לאחר שירות של כשנה יאיר נהרג בתאונת צלילה יחד עם חברו מתן פוליבודה. ''לאחר מותו של יאיר, הוריו יונית וג'וחא מצאו בחדרו מחברת עם שני שירים שכתב. יורם דורי עבד עם האבא (ג'וחא) כאנשי צוות של שמעון פרס והוא שמע על 'שישה מיליון אחים' - השיר שכתב יאיר.
''בשנה שעברה, כאשר שימש כדובר מצעד החיים, דורי נזכר בשיר והוא ביקש מהמלחין משה יוסף לכתוב לו מוסיקה. אביו של יאיר, ג'וחא, ביקש מדוד ד'אור לבצע את השיר והוחלט שביצוע הבכורה יהיה במצעד השנה''.
ג'וחא, רעייתו יונית, ילדיהם - יעל, יואב, יערה, ויפעת ובכור הנכדים נירי הגיעו לפולין והשתתפו היום במצעד החיים.
תיוג:פולין, מצעד החיים, חללי צה"ל, שירים, דוד ד'אור, יורם דורי